ฉีดยาคุมหลังคลอดต่อเนื่องมา 1 ปีค่ะครบกำหนดฉีดยาวันที่ 14 ก.ค.61 เลยหยุดฉีดค่ะกะว่ารอประจำเดือนมาแล้วจะกินแทน ระหว่างนี้มีเพศสัมพันธ์ใช้ถุงยางค่ะผ่านมาเกือบเดือนค่ะใช้ที่ตรวจไป 2 ครั้ง ตรวจ 2 วันไม่มีการตั้งครรภ์ก็คุมแบบใช้ถุงยาง ประจำเดือนก็ยังไม่มาเลยเริ่มกินยาวันที่ 11 สิงหาคม ยี่ห้อมินิดอซ แบบ 28 เม็ด กินก่อนนอนทุกคืน ลืมกิน 2 ครั้ง ตื่นเช้ามาก็กินทันที จนวันนี้ยาหมด แต่ประจำเดือนยังไม่มา จะท้องไหมคะ หรือมีอะไรผิดปกติไหมคะ
สวัสดีค่ะ การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นจากที่เล่ามา ว่ามีการตรวจครรภ์ถึง 2ครั้งว่าไม่ได้ตั้งครรภ์ คิดว่าผลเชื่อถือได้อยู่นะคะ ส่วนการขาดประจำเดือนนี้ อาจเป็นผลจากการที่ฉีดยาคุมต่อเนื่องหลายเดือน ซึ่งคนไข้บางรายอาจขาดประจำเดือนต่อเนื่องอีก 5-6 เดือนได้ค่ะแนะนำ ให้รอดูประจำเดือนก่อนนะคะ หากขาดประจำเดือนเกิน 3เดือน แนะนำไปพบแพทย์เพื่อตรวจวินิจฉัยโรคอีกทีนะคะ